Source: https://www.amnesty.hu/news/880/chile-augusto-pinochet-ugyenek-kronologiaja?d=2019-09
Timestamp: 2020-04-06 14:13:05
Document Index: 25936202

Matched Legal Cases: ['bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ']

Chile: Augusto Pinochet ügyének kronológiája
Népirtás és terrorizmus vádjával benyújtják az első büntetőjogi feljelentéseket a Spanyol Nemzeti Bíróságra Augusto Pinochet ellen.
Megkezdődnek a spanyol bírósági vizsgálatok, melyek arra próbálnak fényt deríteni, hogy az Augusto Pinochet tábornok irányítása alatt álló katonai kormány megsértette-e a spanyol állampolgárok emberi jogait Chilében, valamint vizsgálják a „Kondor-akció” (Operación Condor) részeként elkövetett jogsértéseket is. A vádak között szerepelnek eltűnések, kínzások és önbíráskodás is, ezek mind emberiség ellen elkövetett bűncselekménynek számítanak.
Manuel Garcia-Castellón és Baltasar Garzón Real spanyol bírók, a brit hatóságokkal együtt hivatalos kérelmet nyújtanak be Augusto Pinochet kihallgatására. A brit bíróság ideiglenes letartóztatási végzéssel beidézi Augusto Pinochetet, és Londonban rendőrségi őrizet alá helyezik.
Baltasar Garzón bíró nemzetközi letartóztatási végzést ad ki Augusto Pinochet ellen, és ezzel előkészíti az utat a kiadatási kérelemnek is.
Büntetőjogi eljárást kezdeményeznek Olaszországban, Luxemburgban, Norvégiában, Svédországban és az Egyesült Államokban, végül büntetőjogi eljárást indítanak Belgiumban, Franciaországban és Svájcban.
Augusto Pinochet ügyvédjei megfellebbezik a brit Legfelsőbb Bíróság által kibocsátott fogva tartási végzést.
A brit Legfelsőbb Bíróság határozata értelmében Augusto Pinochetet nem lehet kiadni, és mentesül az őt ért vádak (szándékos emberölés, kínzás, jogtalan fogvatartás, erőszakos kilakoltatások) alól, egykori államfői státusza végett.
A brit vádemelési hatóság megfellebbezi a Legfelsőbb Bíróság döntését, és a Lordok Háza elé viszi az ügyet.
A spanyol kormány hivatalosan kérvényezi a brit hatóságoktól Augusto Pinochet kiadatását a spanyol hatóságoknak,, hogy felelősségre vonhassák népirtásért, terrorizmusért, emberrablásért, kínzásért és emberek eltűntetéséért, valamint ezen bűnökre való felbujtásért is. A svájci és a francia kormány is kéri a brit hatóságoktól a kiadatást.
Az ENSZ Kínzás Elleni Bizottsága azt javasolja a brit kormánynak, hogy a legfőbb ügyész vizsgálja meg Augusto Pinochet ügyét. Egyáltalán lehetséges-e Angliában büntetőjogi eljárást kezdeményezni ellene, tekintettel arra, hogy ha születik is döntés az ügyben, nem fogják kiadni őt. Az eset felhívja a figyelmet a brit jogrendszer reformjának szükségességére is, mivel az ellentmondásba kerül az ENSZ Kínzás és az Embertelen vagy Megalázó Bánásmód és Büntetések Megelőzéséről szóló Egyezményével, mert a britek, a jogrendszernek megfelelően, mentességet biztosítanak az államfőknek, valamint a kínzással vádolt emberek vádeljárásában is engedélyezik a törvényes hatósági védelmet.
A Lordok Házának bírói testülete megváltoztatja a Legfelsőbb Bíróság döntését. Kétharmados többséggel megszavazzák, hogy Augusto Pinochetet nem mentesítheti a büntető vádeljárás alól korábbi államfői státusza sem. Ezzel a döntéssel megnyitják az utat Augusto Pinochet kiadatása előtt, akit Spanyolországban tömeggyilkossággal, terrorizmussal és kínzással vádolnak.
A végső döntés a kiadatásról a brit belügyminiszter, Jack Straw kezében van.
A belga kormány is kiadatási kérvényt nyújt be a brit hatóságoknak.
A belügyminiszter az Emberi Jogok Egyetemes Nyilatkozatának 50. évfordulóján elrendeli az eljárás elindításához szükséges kiadatást.
A Legfelsőbb Bírók döntését figyelmen kívül hagyják, miután kétségbe vonják a bírói testület összetételét, az egyik Lord és az Amnesty International Jótékonysági Szervezete közti kapcsolat miatt. A hét új bíróból álló testület 1999 januárjában újra napirendre tűzi az esetet.
Augusto Pinochet brit rendőri felügyelet alatt marad, amíg a hivatalos vádeljárás folyamatban van.
Új meghallgatások kezdődnek a Lordok Házában. Az Amnesty International, a kínzások áldozatainak gondozására létrehozott Alapítvány, a Redress Trust, Mary Ann és Juana Francisca Beausire, a brit Sheila Cassidy kínzás áldozata és a Chilében Eltűntek Rokonainak Alapítványa is részt vehetett rajtuk csakúgy, mint a chilei kormány.
A Lordok egy a hathoz arányban döntenek arról, hogy Augusto Pinochet nem mentesülhet a vádeljárás alól azokért az elkövetett kínzásokért, amelyeket államfői ciklusa alatt hajtottak végre. Csak azokért a kínzásokért és az állítólag az ő hozzájárulása által végrehajtott kínzásokért kaphat mentességet, melyeket 1988. december 8-a után hajtottak végre, amikor is az ENSZ Kínzás és az Embertelen vagy Megalázó Bánásmód és Büntetések Megelőzéséről szóló Egyezményének hatálya kiterjedt Chilére, Spanyolországra és az Egyesült Királyságra is.
Bár minden más vádat elejtettek Augusto Pinochet ellen, a Lord Bírók határozatukban azt állították, hogy a tábornok kormánya alatt szörnyű cselekedeteket követtek el Chilében és a világ más részein is: kínzást, gyilkosságot és személyek eltűntetését. A Lordok határozata szerint a brit belügyminiszter megadhatta volna a csökkentett számú vádak további fenntartásához szükséges kiadatási engedélyt Augusto Pinochet ellen.
Az ENSZ Emberi Jogi Bizottsága azt állítja, hogy a chilei 1978-as Amnesztia Törvény megsérti a jogorvoslathoz való jogot, és összeférhetetlen az állam azon kötelezettségével, melynek az emberi jogok megsértésének kivizsgálása a célja.
A brit belügyminiszter másodjára is felhatalmazást ad a vádeljárás esetén alkalmazható kiadatásra. A kiadatási meghallgatásokat szeptemberre tervezik.
Az 5. Chilei Fellebbviteli Bíróság elutasítja azt a bírói kérvényt, mellyel be akarják vonni Augusto Pinochetet az 1973-as „Caravan of death” akcióban elkövetett 72 rendbeli gyilkosság nyomozásába. A bíróság határozatában azt állítja, hogy a chilei Alkotmány 58. cikkelye szerint Augusto Pinochet parlamenti mentessége felmenti őt az ilyen kivizsgálás alól.
Az Augusto Pinochet letartóztatását követő évben negyven keresetet adnak be ellene a chilei bíróságon.
Az Egyesült Királyságban Ronald Bartle bíró előtt megkezdődnek az Augusto Pinochet elleni kiadatási meghallgatások. A cél annak eldöntése, hogy engedélyezzék-e Augusto Pinochet kiadatását az 1988. december 8-a után elkövetett harmincöt rendbeli kínzás ügyében, valamint a spanyol bíró, Baltasar Garzón által benyújtott kínzás ügyében, amikor is 1198 ember tűnt el.
Bartle bíró elrendeli az eljárást Augusto Pinochet kiadatásának folytatására. Hangsúlyozza, hogy az eljárásnak nem az a célja, hogy Pinochet bűnösségének ügyében döntsenek, hanem arról kell dönteniük, hogy megfelelőek-e a feltételek a belügyminiszter döntésére váró vádlott kiadásának elrendelésére.
Bartle bíró úgy találja, hogy a hozzá benyújtott, az 1988. december 8-a utáni állításokkal kapcsolatos információk alapján a kínzások és a kínzásokra való felbujtás miatt Augusto Pinochet elvesztette mentességét. Az eltűnési esetekkel kapcsolatban figyelembe vette azt is, hogy ezeknek milyen lelki vonzatai lehettek a családokra.
A chilei kormány azt kéri a brit hatóságoktól, hogy vizsgálják meg Augusto Pinochet egészségi állapotát, és tekintsék át felmentésének lehetőségét humanitárius okokra hivatkozva.
Augusto Pinochet ügyvédjei fellebbeznek a bíróság döntése ellen habeas corpus alkalmazására hivatkozva.
A brit belügyminiszter kéri Augusto Pinochet független, orvos szakértői kivizsgálását, mivel a chilei kormány egészségügyi okokból a tábornok elengedését kérvényezi.
A Spanyol Nemzeti Bíróság harmadjára is elutasítja a kérvényt, melyben meg akarták szüntetni Spanyolországban az Augusto Pinochet elleni közvádi eljárást. A bíróság újra jóváhagyja a spanyol bíróság illetékességét, és felhatalmazza Baltasar Garzóns bírót az ügy kivizsgálására.
A brit belügyminiszter, Jack Straw bejelenti annak a lehetőségét, hogy egészségügyi okokból visszautasíthatják Augusto Pinochet kiadatását Spanyolországnak. A döntés egy négy orvosból álló testület jelentésén alapszik. A jelentést visszatartották attól a négy országtól, melyek a kiadatást kérték, de egy legfelsőbb bírósági döntés elérhetővé nyilvánította a jelentést.
Augusto Pinochet visszatért Chilébe, miután a brit belügyminiszter, Jack Straw úgy döntött, hogy egészségügyi okokból leállítja a kiadatási folyamatát Spanyolországnak.
Visszatérése napján hét emberi jogokkal foglalkozó ügyvéd együttesen nyújtott be bírói kérvényt a polgárjogi bírósághoz Pinochet mentelmi jogának eltörlésére.
Chilébe való visszatérésekor több mint 2000 egyéni ügy került a bíróság elé, melyekben az emberi jogok megsértésével vádolták.